CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2022-2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/33631)
  + [Valencià](/va/acuerdo/33515)






Selector de idioma

Leer

* [Español](/es/acuerdo/33534)
* [Valencià](/va/acuerdo/33812)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2022-2023[Butlletí Oficial Universitat d'Alacant](/ca/Publicacion)
=============================================================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2022-2023

Data d'aprovació
:   13/12/2022

Data de publicació
:   20/12/2022

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/33022)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/33388)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/33022)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2022-2023&url=https://www.boua.ua.es/va/acuerdo/33013)

**Títol:** CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2022-2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 13 de desembre de 2022

CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2022-2023

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'ajudes amb l'objectiu d'afavorir la participació en programes de mobilitat de l'estudiantat de les titulacions de grau i màster, la realització de pràctiques externes en empreses d'entorns geogràfics allunyats de la província o l'estranger, com també afavorir la realització de treball experimental vinculat a TFG/TFM en empreses o institucions en l'àmbit nacional i internacional.

El limitat nombre de beques oferides per a finançar activitats acadèmiques realitzades per alumnes en programes de mobilitat i pràctiques externes, entre altres factors, dificulta la participació de l'alumnat de la Facultat de Ciències de la Universitat d'Alacant en aquests programes. Així mateix, cada vegada són més els/les estudiants que mostren interès per la realització de TFG i TFM (particularment treballs de naturalesa experimental) en empreses i institucions localitzades fora de l'entorn geogràfic de la Universitat d'Alacant.

2. Requisits de les persones beneficiàries

Modalitat A: ajudes destinades a finançar la realització de pràctiques externes curriculars o treball experimental vinculat a TFG en una empresa o institució.

Podrà obtindre la condició de beneficiari i sol·licitar aquesta ajuda l'alumnat que:

·         En el cas de sol·licitar ajudes destinades a la realització de pràctiques externes curriculars, estiga matriculat en l'assignatura Pràctiques Externes durant el curs acadèmic 202220-23 en algun dels títols de grau o màster de la Facultat de Ciències de la Universitat d'Alacant.

·         En el cas de sol·licitar ajudes destinades a la realització del treball experimental vinculat a TFG en una empresa o institució, estiga matriculat en l'assignatura Treball de Fi de Grau durant el curs acadèmic 2022-2023 en algun dels títols de grau de la Facultat de Ciències de la Universitat d'Alacant i tinga assignat un TFG supervisat per un/a professor/a de la Facultat de Ciències de la Universitat d'Alacant i codirigit per un membre de la empresa/institució.

·         Tinga confirmació d'acceptació en una empresa o institució col·laboradora (conveni vigent entre l'empresa/institució i la Universitat d'Alacant).

·         Faça l'activitat en una empresa o institució que es trobe en un marc geogràfic que diste més de 60 km de la Universitat d'Alacant i del lloc de residència habitual o familiar de la persona sol·licitant. En cap cas el lloc de realització de les pràctiques podrà estar pròxim al lloc de residència familiar si es vol sol·licitar aquestes ajudes.

En el cas de disponibilitat econòmica, es dotarà amb ajudes corresponents a la modalitat A les pràctiques extracurriculars gestionades per la Universitat d'Alacant, o les realitzades a l'empara d'altres programes de pràctiques nacionals o internacionals no gestionats per la Universitat d'Alacant sempre que es reunisca la resta de requisits estipulats en la modalitat A i es complisquen les obligacions corresponents (vegeu l'apartat Obligacions de la persona beneficiària). En tot cas, l'ordre de prioritat per a l'assignació de les ajudes en la modalitat A serà el següent:

·         Pràctiques curriculars.

·         Pràctiques extracurriculars gestionades per la Universitat d'Alacant.

·         Altres programes de pràctiques.

Modalitat B: ajudes per a la realització d'estades de mobilitat (nacional o internacional) per a cursar estudis a l'empara dels programes oficials de mobilitat SICUE, Erasmus o Mobilitat Global, o bé estades de mobilitat en el marc de plans d'estudi de màsters interuniversitaris de la Facultat. Aquestes ajudes seran independents i compatibles amb qualsevol altra a què tinga dret, excepte les ajudes associades al programa SICUE que seran incompatibles amb el PROGRAMA DE MOBILITAT SICUE CONVOCATÒRIA CURS 2022-2023 de la Universitat d'Alacant publicat en el BOUA de 31 de gener de 2022.

Podrà obtenir la condició de beneficiari i sol·licitar aquesta ajuda l'alumnat que:

·         Estiga matriculat en una de les titulacions de la Facultat de Ciències de la UA el curs 2022-2023.

·         Haja obtingut plaça per a realitzar un intercanvi acadèmic en el marc dels programes SICUE, ERASMUS o GLOBAL.

·         Haja cursat en destinació un mínim de 24 crèdits per semestre.

·         Haja sol·licitat mobilitat per al primer semestre del curs acadèmic 2022-2023 i es trobe realitzant l'estada en el moment en el qual es convoquen aquestes ajudes.

·         Haja inclòs en l'acord d'aprenentatge l'assignatura Pràctiques Externes (curriculars) o TFG, només optaran per la modalitat B d'aquesta convocatòria.

En el cas d'estudiants amb mobilitat SICUE, cal no ser beneficiari/ària d'altra ajuda destinada al mateix objecte.

Modalitat C: beques per a cobrir les despeses de matrícula a estudiantat guardonat amb el primer premi en una Olimpíada Nacional (Geologia, Biologia, Matemàtiques, Física).

Podrà obtenir la condició de beneficiari i sol·licitar aquesta beca l'alumnat que:

·         Estiga matriculat de primera matrícula en primer curs de qualsevol grau de la Facultat de Ciències, que haja sigut guardonat amb el primer premi en una Olimpíada Nacional (Geologia, Biologia, Matemàtiques, Física) i que s'haja matriculat en el mateix grau de la Facultat de Ciències.

Modalitat D: ajudes per al finançament de taxes de màster i TFM experimentals (modalitat M1) i ajudes per a la realització d'activitats formatives dels màsters de la Facultat de Ciències (modalitat M2).

Podrà obtindre la condició de beneficiari i sol·licitar aquesta ajuda l'alumnat que:

·         En el cas de la modalitat d'ajudes M1 i M2, estiga matriculat en algun dels següents màsters: màster en Ciències de Materials, màster en Optometria Avançada i Salut Visual, màster en Química Ambiental i Sostenible o màster en Nanociència i Nanotecnologia.

·         En el cas de la modalitat d'ajudes M1, estiga matriculat en l'assignatura Treball de Fi de Màster durant el curs 2022-2023.

Modalitat E: ajudes per a impulsar la mobilitat dels/de les estudiants del programa de doctorat en Ciències Experimentals i Biosanitàries durant el desenvolupament de la tesi doctoral.

Podrà obtindre la condició de beneficiari i sol·licitar aquesta ajuda l'alumnat que:

·         Estiga matriculat en el programa de doctorat en Ciències Experimentals i Biosanitàries.

·         Haja realitzat una estada d'una duració mínima d'1 mes entre l'1 de setembre de 2022 i el 31 de juliol de 2023 i que coincisca, excepte excepcions justificades, amb els períodes acadèmics o els d'activitat ordinària dels centres de destinació.

·         Realitzarà estades en universitats o centres d'investigació situats fora d'Espanya per a sufragar despeses de desplaçament, allotjament i manutenció.

3.   Nombre i dotació de les beques

Es concedirà un total de 45.000 euros. La dotació d'aquesta convocatòria es distribuirà entre les persones beneficiàries amb un màxim de 30.000 euros per a finançar les activitats definides en les modalitats A-C, i amb un màxim de 15.000 euros per a les activitats definides en les modalitats D i E. En la modalitat E, la quantia màxima total destinada a finançar les estades és de 2.400 euros del pressupost de despeses del programa de doctorat en Ciències Experimentals i Biosanitàries.

Els màxims finançats per estudiant en les diferents modalitats són:

Modalitat A:                         Àmbit nacional: 300 €/estudiant

Àmbit internacional: 800 €/estudiant

Modalitats B:                       Àmbit nacional: 600 €/estudiant

Àmbit internacional: 800 €/estudiant (Europa)

Àmbit internacional: 1.200€/estudiant (Amèrica, Àsia, Oceania, Àfrica)

L'alumnat beneficiat de les ajudes de les modalitats A i B rebrà el 50% de l'ajuda al començament de l'activitat, i el 50% restant en acabar aquesta activitat amb la presentació prèvia d'informe.

Només es pot optar a una ajuda d'aquesta convocatòria per estudiant, programa i curs.

Modalitat C:

Grau en Geologia: 1.040,40 euros (17,34 €/crèdit)

Grau en Biologia: 1.040,40 euros (17,34 €/crèdit)

Grau en Matemàtiques: 841,80 euros (14,03 €/crèdit)

Grau en Física: 841,80 euros (14,03 €/crèdit)

Modalitat D:

Modalitat M1: ajudes per al finançament de taxes del màster, TFM experimentals.

Modalitat M2: ajudes per a la realització d'activitats formatives dels màsters de la Facultat de Ciències.

|  |  |  |
| --- | --- | --- |
| MÀSTER | MODALITAT AJUDA | DOTACIÓ PER AJUDA (euros) |
| Màster en Ciències de Materials | M1 | 400 |
| Màster en Optometria Avançada i Salut Visual | M1 | 250 |
| Màster en Química Ambiental i Sostenible | M2 | 200 |
| Màster en Nanociència i Nanotecnologia Molecular | M2 | 800 |

Modalitat E:              Àmbit internacional 800 € (Europa)

Àmbit internacional 1.200€ (fora d'Europa)

L'import de l'ajuda serà per a desplaçament, allotjament i manutenció.

L'import corresponent a les ajudes s'abonarà a les persones beneficiàries, amb la justificació prèvia documental, a la finalització de l'estada.

4.   Termini i procediment de presentació de sol·licituds

4.1 Termini de presentació

El termini per a sol·licitar l'ajuda serà del 23 de gener al 28 de febrer de 2023.

4.2 Procediment de presentació

La documentació es presentarà, mitjançant l'emplenament del formulari <https://cvnet.cpd.ua.es/uaCuestionarios/preguntas.aspx?idcuestionario=8038&idioma=es> que a aquest efecte està disponible en la pàgina web de l'Oficina de Pràctiques en Empresa, Mobilitat i Inserció Laboral (OPEMIL) <https://ciencias.ua.es/es/opemil/opemil-practicas-en-empresas-movilidad-e-insercion-laboral.html>, amb indicació de les dades d'aquesta convocatòria.

Les sol·licituds per a optar a les ajudes per a impulsar la mobilitat de l'estudiantat del programa de doctorat en Ciències Experimentals i Biosanitàries (modalitat E) hauran d'adjuntar la documentació següent:

·         Memòria del treball d'investigació que ha de desenvolupar la persona sol·licitant en la qual es justifique l'oportunitat de l'estada, el pla de treball, la duració i el centre receptor en què es realitzarà, amb la conformitat del director o la directora de la tesi.

·         Document d'acceptació de l'estada pel període sol·licitat del centre de destinació.

·         Historial cientificotècnic del grup i de la persona investigadora d'acollida del centre receptor.

5.   Criteris d'adjudicació

L'assignació de l'ajuda es realitzarà seguint els criteris següents:

Modalitats A i B:

|  |  |  |
| --- | --- | --- |
| CRITERIS D'ADJUDICACIÓ | FÓRMULA DE CÁLCUL | PONDERACIÓ |
| Nota mitjana de l'expedient acadèmic en la convocatòria C4 del curs acadèmic anterior | (Nota mitjana = (∑ (nota assignatura i) \* (nombre crèdits assignatura i)) / (total crèdits considerats) | Fins a 7 punts de 10 |
| Nivell d'idiomes acreditat | Nivell B2: 1 punt Nivell C1: 2 punts Nivell C2: 3 punts | Fins a 3 punts de 10 |

Modalitat C: beques per a cobrir les despeses de matrícula a estudiantat guardonat amb el primer premi en una Olimpíada Nacional (Geologia, Biologia, Matemàtiques, Física)

Es finançarà a tots/es els/les estudiants que la sol·liciten sempre que es complisquen els requisits especificats per a la modalitat C en el punt 2 d'aquesta convocatòria.

Modalitat D: beques per al finançament de TFM i activitats formatives dels màsters de la Facultat de Ciències.

Submodalitats / tipus de modalitat:

Es finançarà a tots/es els/les estudiants que la sol·liciten sempre que es complisquen els requisits especificats per a la modalitat D en el punt 2 d'aquesta convocatòria.

Modalitat E: ajudes per a impulsar la mobilitat de l'estudiantat del programa de doctorat en Ciències Experimentals i Biosanitàries durant el desenvolupament de la tesi doctoral.

|  |  |
| --- | --- |
| CRITERIS ADJUDICACIÓ | PONDERACIÓ |
| Pla de treball, duració de l'estada, adequació al pla de treball proposat, situació de desenvolupament del projecte de tesi en relació amb els objectius plantejats | Fins a 5 punts |
| Idoneïtat i qualitat del centre de destinació en relació amb la millora de la formació de les persones beneficiàries | Fins a 5 punts |
| Obtenció d'aquesta ajuda en convocatòries anteriors. Puntuarà positivament NO haver sigut beneficiari/ària d'aquesta ajuda en convocatòries anteriors | Fins a 2 punts |

En cas d'empat de dos o més expedients acadèmics, tindrà prioritat qui presente un nombre superior de crèdits superats. Si l'empat persisteix, tindrà prioritat qui presente un nombre superior de crèdits qualificats amb Matrícula d'Honor i Excel·lent. Si l'empat persisteix, es considerarà la inexistència en l'expedient acadèmic de suspensos.

En qualsevol cas, tindrà prioritat l'estudiantat que no haja sigut beneficiat amb alguna d'aquestes ajudes en anteriors convocatòries o que no haja obtingut altra ajuda per a estudis de màster.

6.    Òrgan gestor i Comissió de Valoració

6.1 Òrgan gestor

L'òrgan gestor de la convocatòria és la secretaria de l'OPEMIL, que s'encarrega de l'ordenació i la instrucció del procediment i acorda totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució. Les dades de contacte són el correu electrònic [vhclqkdp.phiexnsxcw@dr.jm](mailto:usoljjyl.cdxziouibj@kr.md).

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li considerarà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de valoració

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

Presidència:

-              Degana o degà de la Facultat de Ciències o persona en qui delegue.

Secretaria:

Secretaria o secretari de la Facultat de Ciències.

Vocals:

-              Vicedegana o vicedegà de Qualitat.

-              Vicedegana o vicedegà de Pràctiques Externes.

-              Coordinador/a acadèmic/a de Mobilitat.

-              Administradora o administrador del centre.

Tots i cadascun dels membres integrants de la Comissió de Valoració hauran d'emplenar i signar el següent [documento DACI](https://ciencias.ua.es/va/opemil/documentos/ajudes-pe-i-mobilitat-facultat/daci-subvencions-val.docx).

7.   Resolució, notificació i publicació dels resultats

Atenent el principi de transparència recollit en la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web  <https://ciencias.ua.es/es/opemil/practicas-externas/becas-y-ayudas.html>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 20 de març de 2023. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que consideren pertinents davant l'òrgan gestor mitjançant instància genèrica a través de l'eAdministració.

Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

8.   Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció 2022LS0225 de l'edició 2022 del Pla Estratègic de Subvencions 2021-2023 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes d'un màxim de 45.000 € euros serà sufragada amb càrrec al capítol IV orgànica 36.95.6I.60.24 del pressupost de la Facultat de Ciències. Es distribueixen 25.000 euros per a finançar activitats definides en les modalitats A-C i 15.000 euros per a les modalitats D i E.

L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9.   Obligació i justificació del beneficiari

Les obligacions de les persones beneficiàries d'aquesta convocatòria són:

·         OBLIGACIÓ 1 -Totes les modalitats

L'alumnat que resulte beneficiari d'aquestes ajudes haurà d'incorporar-se a la universitat o empresa de destinació durant el curs acadèmic 2022-2023 en la data prèviament fixada. Tot aquell estudiant que no inicie el període d'estudis en la data fixada perdrà el dret a percebre l'ajuda concedida. Si el motiu de la incorporació posterior no fora imputable a la persona beneficiària, l'import es prorratejarà durant el període efectiu de benefici.

·         OBLIGACIÓ 2 - Modalitat B

La persona beneficiària haurà de presentar una memòria d'activitats realitzades entre 3 i 10 pàgines, i adjuntar-hi l'informe de notes expedit per la universitat d'acolliment en el cas dels programes de mobilitat reglats. S'exigirà un mínim de 12 crèdits superats per a la concessió del total de l'ajuda.

·         OBLIGACIÓ 3 -Modalitats A i C

En el cas de pràctiques externes i el desenvolupament de TFG, es presentarà una memòria d'activitats entre 10 i 25 pàgines, així com una avaluació positiva de l'activitat per part del/de la tutor/a extern/a.

·         OBLIGACIÓ 5 - Modalitat E

o   Certificació del o de la representant legal del centre de investigació receptor en què constarà el dia d'inici i el de finalització de l'estada.

o   Memòria descriptiva del treball realitzat, amb una extensió màxima de 1.000 paraules, en la qual hi haurà el vistiplau del director o de la directora de la tesi. Aquesta memòria estarà encapçalada pel títol del projecte de tesi i per la referència de l'ajuda.

·         OBLIGACIÓ 6 - Totes les modalitats

Presentar el [fitxer de tercers](https://ciencias.ua.es/es/opemil/documentos/formacion-cursos/formulario-terceros-2020.pdf) i fotocòpia del DNI en vigor.

El mitjà de justificació del compliment de les obligacions, exceptuant l'obligació 1 que serà prèvia, es realitzarà mitjançant instància genèrica mitjançant l'eAdministració:

·         Data de justificació posterior a la concessió de l'ajuda. Inici: 1 de juliol de 2023 - Acabament: 31 d'octubre de 2023

El compte justificatiu del compliment de les obligacions contindrà la següent informació:

·         Memòria d'activitats

·         Fitxer de tercers i fotocòpia del DNI en vigor

L'incompliment de les obligacions esmentades implicarà l'anul·lació de l'ajuda concedida i el reintegrament de les quantitats percebudes indegudament.

10.               Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació de la convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 13 de desembre de 2022

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES: EXCEL·LÈNCIA ACADÈMICA I REALITZACIÓ D'ESTADES DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2022/2023](/va/acuerdo/34488)
      30/01/2023





[Carretera Sant Vicent del Raspeig s/n  
03161 Sant Vicent del Raspeig - Alacant  
 Tel. 21 815 5008 - Fax 15 726 6452](https://www.google.es/maps/@05.440230,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12943&trk=tyah&trkInfo=tarId%2R9016388007134%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)